মন্ত্রীমন্দলনা শউন অমসুং ফুতৱেয়র সেক্তরদা থবক ফংহন্নবগীদমক অখন্নবা পেকেজ অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা শউন অমসুং ফুতৱেয়র সেক্তরদা থবক ফংহন্নবগীদমক অখন্নবা পেকেজ অয়াবা পিখ্রে । পেকেজ অসিদা ২০১৭–১৮ দগী ২০১৯–২০ ফাওবগী শেনবা চহি অহুমগী লুপা কোতি ২৬০০ গী চাদিং কায়থোকপগা লোয়ননা সেন্ত্রেল সেক্তর স্কিম “ইন্দিয়ান ফুতৱেয়র, লেদর এণ্ড এসেস্যরিজ দিবেলপমেন্ত প্রোগ্রাম” চৎনহনবা তৌবা য়াওরি । মেজর ইম্পেক্ত: স্কিম অসিনা শউনগী সেক্তরগীদমক ইনফ্রাস্ত্রকচর দিবেলপমেন্ত তৌরগনি, শউনগী সেক্তরগা মরি লৈনবা অখন্নবা এনভাইরোনমেন্ত লৈহল্লগনি, অহেনবা ইনভেস্তমেন্তশিং ফংহল্লগনি, থবক ফংহল্লগনি অমসুং পোত্থোক হেঙ্গৎহল্লগনি । তেক্স ইনসেন্তিব হেঙ্গৎপনা সেক্তর অসিদা চাওনা শেল থাদহল্লগনি অমসুং সেক্তর অসিগী মতম নাইবা মওং মতৌ অদুদা মীৎয়েং থমদুনা লেবর লো নৌনা শেমদোক্তুনা ইকোনোমিদা মতেং ওইরগনি । অখন্নবা পেকেজ অসিনা চহি অহুদা মীওই লাখ ৩.২৪দা নৌনা থবক ফংহল্লগনি অমসুং ফুতৱেয়র, শউন অমদি মরিলৈনবা সেক্তরদা মপৈ ওইনা মীওই লাখ ২ দা থবক পিবদা মতেং ওইরগনি । ইন্দিয়ান ফুতৱেয়র, লেদর এণ্ড এসেস্যরিজ দিবেলপমেন্ত প্রোগ্রামগী মচা নাইবা ৱাফমশিং হ্যুমেন রিসোর্স দিবেলপমেন্ত (ঐচআরদি) সব–স্কিম: ঐচআরদি সব–স্কিমনা থবক ফংদ্রিবা মীওইশিংদা প্লেসমেন্ত লিঙ্ক স্কিল দিবেলপমেন্ত ত্রেনিংগীদমক স্কিল অপ–গ্রেদেসন ত্রেনিংগীদমক মীওই অমমমদা লুপা লিশিং ১৫,০০০, এমপ্লোইদ ৱার্করশিংদা এমপ্লোই খুদিংগী লুপা ৫০০০ অমসুং ত্রেনরশিংগী ত্রেনিংগীদমক মীওই অমদা লুপা লাখ ২ গী মতেং ফংহন্নবা প্রপোজ তৌরি । স্কিল দিবেলপমেন্ত ত্রেনিং কম্পোনেন্তকা মরি লৈনবদা মতেং ফংহন্নবগীদমক ত্রেন তৌরবা মীওইশিংগী চাদা ৭৫ থবক শোয়দনা পিনবা প্রপোজ তৌরি । মসিগী সব–স্কিম অসিগী মখাদা প্রপোজ তৌরিবা অসি থবক ফংদবা মীওই লাখ ৪.৩২ বু ত্রেন তৌবা, হৌজিক লৈরিবা এমপ্লোই ৭৫,০০০ গী স্কিল হেঙ্গৎহনবা অমসুং মাস্তর ত্রেনর ১৫০ বু চহি অহুমগী মনুংদা প্রপোজ তৌরিবা অহেনবা শেনফম লুপা কোতি ৬৯৬ কা লোয়ননা ত্রেন তৌবনি ইন্তিগ্রেতেদ দিবেলপমেন্ত ওফ লেদর সেক্তর (আইদিএলএস) সব–স্কিম: আইদিএলএস সব-স্কিমনা হৌজিক লৈরিবা য়ুনিতশিংদা মোর্দনাইজেসন/তেক্নোলোজী এপগ্রেত তৌনবগীদমক অমসুং অনৌবা য়ুনিতশিং লিংখৎপশু য়াওনা অতোপ্পা য়ুনিতশিংদা প্লান্ত অমসুং মেছিনরিগী মমল অদুগী চাদা ২০ সবসিদি পিদুনা অমসুং মাইক্রো, স্মোল অমসুং মেদিয়ম এন্তরপ্রাইজশিং (এমএসএমইএস)দা চাদা ৩০ সবসিদি ফংহন্দুনা থবক পিবা য়াওনা ইন্সেনতিবিজ ইনভেস্তমেন্ত অমসুং মেনুফেকচরিংদা প্রপোজ তৌরি । মসিগী সব-স্কিম অসিগী মখাদা প্রপোজ তৌরিবা অসি লেদর, ফুতৱেয়র অমসুং মরি লৈনবা সেক্তরশিংদা চহি অহুমগী মনুংদা প্রপোজ তৌখিবা অহেনবা শেনফম লুপা কোতি ৪২৫ অদুনা য়ুনিত ১০০০দা ইন্সেনতিব ফংহনবনি । ইনস্তিত্যুস্নেল ফেসিলিতীজ সব–স্কিম লিংখৎপা: সব–স্কিম অসিনা চহি অহুমগীদমক প্রপোজ তৌখিবা অহেনবা শেনফম লুপা কোতি ১৪৭কা লোয়ননা প্রোজেক্ত প্রপোজেলশিংদা য়ুমফম ওইদুনা লাক্কদৌরিবা মেগা লেদর ক্লসতরশিং অদুগী মথক্তা মপুং ফানা মচাক লৈরবা অনৌবা স্কিল সেন্তর ৩ লিংখৎপা অমসুং সেন্তর ওফ এক্সেলেন্সকী মনুং চন্না এফদিদিআই হৌজিক লৈরিবা কেম্পস খরগী থাক ৱাংখৎহন্নবগীদমক ফুতৱেয়র দিজাইন এণ্ড দিবেলপমেন্ত ইনস্তিত্যুত্তা মতেং পিবনি । মেগা লেদর, ফুতৱেয়র এণ্ড এসেসোরিজ ক্লসতর (এমএলএফএসি) সব–স্কিম: এমএলএফএসিনা মীৎয়েং থম্লিবা অসি মেগা লেদর, ফুতৱেয়র এণ্ড এসেসোরিজ ক্লসতর লিংখৎতুনা লেদর, ফুতৱেয়র এণ্ড এসেসোরিজ সেক্তরদা ইনফ্রাস্ত্রকচরগী মতেং ফংহনবনি । অকক্নবা লুপা কোতি ১২৫দা সরকারগী খ্বাইদগী ৱাংবা মতেংগা লোয়ননা লমগী মমল য়াওদনা এলিজিবল প্রোজেক্ত কোস্ত অদুগী চাদা ৫০ ফংহন্নবা প্রপোজ তৌরি । চহি অহুমগীদমক অনৌবা এমএলএফএসি ৩/৪দা মতেং পিনবা লুপা কোতি ৩৬০গী অহেনবা শেনফম প্রপোজ তৌখ্রে । লেদর তেক্নোলোজি, ইনোভেসন অমসুং এনভাইরোনমেন্তেল ইশুজ সব–স্কিম: সব–স্কিম অসিগী মখাদা, প্রোজেক্ত কোস্ত অদুগী চাদা ৭০ দা কমন ইফ্লুএন্ত ত্রিতমেন্ত প্লান্তস (সিইতিপিএস)কী অপগ্রেদেসন/ইনস্তোলেসনগীদমক মতেং পিনবা প্রপোজ তৌরি । সব–স্কিম অসিনা নেস্নেল লেভেল সেক্তোরেল ইন্দস্ত্রী কাউন্সিল/ এসোসিয়েসনদা মতেং ফংহনবা অমসুং লেদর ফুতৱেয়র অমসুং এসেসোরিজ সেক্তরগীদমক ভিজন দোকুমেন্ত শেম শাবদশু মতেং পিগনি । চহি অহুমগী স্কিম অসিগীদমক প্রপোজ তৌরিবা অহেনবা শেনফম অসি লুপা কোতি ৭৮২ নি । লেদর, ফুতৱেয়র অমসুং এসেসোরিজ সেক্তরদা ইন্দিয়ান ব্রান্দশিংগী প্রমোসন সব–স্কিম: স্কিম অসিগী মখাদা, ব্রান্দ প্রমোসনগীদমক অয়াবা পিরবা য়ুনিতশিংদা মতেং ফংহন্নবা প্রপোজ তৌরি । সরকারগী মতেং অসি চহি ৩গী ওইনা চহি খুদিংগী ব্রান্দ খুদিংমক্কীদমক লুপা কোতি ৩গী অকক্নবা অমদা তোতেল প্রোজেক্ত কোস্ত সবজেক্তকী চাদা ৫০ প্রপোজ তৌরি । সব-স্কিম অসিগী মখাদা প্রপোজ তৌরিবা অসি প্রপোজ তৌরিবা অহেনবা শেনফম লুপা কোতি ৯০ অদুগা লোয়ননা চহি অহুমদা অন্তরজাতিগী কৈথেলদা ভারতকী ব্রান্দ ১০ প্রমোত তৌবনি । লেদর, ফুতৱেয়র অমসুং এসেসোরিজ সেক্তরগীদমক অহেনবা এমপ্লোইমেন্ত ইন্সেনতিব সব–স্কিম: স্কিম অসিগী মখাদা, লেদর ফুতৱেয়র অমসুং এসেসোরিজ সেক্তরদা অনৌবা এমপ্লোই পুম্নমক্কীদমক মখোয়না থবক তৌবগী অহানবা চহি অহুমগীদমক ইপিএফওদা মিং চনবদা এমপ্লোয়িজ প্রোভিদেন্ত ফন্দদা চাদা ৩.৬৭কী এমপ্লোয়রগী কন্ত্রীব্যুসন ফংহন্নবা মসিনা প্রপোজ তৌরি । সব–স্কিম অসি লুপা ১৫০০০ ফাওবা তলব চাবা এমপ্লোযশিংদা চৎনগনি । প্রপোজ তৌরিবা অহেনবা শেনফম লুপা কোতি ১০০ অসি সেক্তরশিং অসিদা চাওরাক্না জোব মশিং ২,০০,০০০গী ফোর্মেলাইজেসনদা মতেং ওইগনি । এমপ্লোইমেন্ত জেনরেসনগীদমক লেবর লোশিং অমসুং ইন্সেনতিবশিং লাইথোকহন্নবা খোংথাং য়াওনা অখন্নবা পেকেজ মখাদা অসুম্না লৈরে: ইনকম তেক্স এক্তকী সেক্সন ৮০জেজেএএগী স্কোপ হেঙ্গৎহনবা: অনৌবা ৱার্কমেনদা চহি অহুমগী অহেনবা খুৎশুমল পিনবগী মায়কৈদা ফেক্তরি অমদা পোৎ চৈ শাবদা এঙ্গেজ তৌরিবা ভারতকী কম্পেনিদা দিদক্সন ফংহন্নবগীদমক ইনকম তেক্স এক্তকী সেক্সন ৮০জেজেএএগী মখাদা ৱার্কমেন অমবু চহি অমদা য়ামদ্রবদা নুমীৎ ২৪০ থবক শুহনবগী প্রোভিজন অদু সেক্তর অসিগী মতম নাইবা অদু য়েংদুনা লেদর ফুতৱেয়র অমসুং এসেসোরিজ সেক্তরগীদমক নুমীৎ ১৫০ দা মখা তানা কোমথোক্লগনি । ফিক্স তর্ম এমপ্লোইমেন্ত চৎনহনবা: গ্লোবেল স্কেলদা অচৌবা ইনভেস্তমেন্তকী পুক্নিং চিংশিন্নবা লেবরগা মরি লৈনবা ইশুশিংগীদমক রেগুলেতরি ফ্রেমৱার্ক অদু লেদর ফুতৱেয়র অমসুং এসেসোরিজ ইন্দস্ত্রীগী মতম নাইবা অদুদা য়েংদুনা ইন্দস্ত্রীয়েল এমপ্লোইমেন্ত (স্তেন্দিং ওর্দর) এক্ত, ১৯৪৬ কী সেক্সন ১৫গী সব সেক্সন (১) গী মখাদা ফিক্স তর্ম এমপ্লোইমেন্ত চৎনহন্দুনা এদ্রেস তৌনবা প্রপোজ তৌরি ।